Pelgrims Tog Deel 5.5 (Steen)kringe in 'n bos – wolfshadowwhispers
Lank lank gelede het 'n wolf uit 'n venster gekyk en 'n woud gevind…
Daar is iets misterieus aan oer murasies wat ontdek word uit die bloute. Oer murasies is oral op ons planeet; van die piramides in lande soos Egipte, China en Mexico tot die ou oer murasie wat gevind is in Zimbabwe tot die freaky reuse koppe van Easter Island.
Die wolf wou nog altyd sulke plekke sien, en eendag het hy en Hanneliese ontdek dat jy nie oor groot waters hoef te vlieg om by hulle uit te kom nie. Hulle het in 'n tydmasjien geklim sommer hier in hulle land en sulke plekke ontdek. Die eerste op hulle pelgrims tog was die Waterval Boven oer murasies.
Hanneliese het ook kom kyk en wonder oor die woud
In die muur van die oer murasie is 'n gat wat uitkyk op 'n woud van dennebome. Die murasie is ouer as die dennewoud want die bome is ingevoer en geplant. Die wolf kan net wonder op wat het die venster uitgekyk honderde jare gelede toe daar nog nie 'n denne woud was nie.
Die argitektuur is besonders.
In Waterval Boven het elke dorpsjapie 'n ander teorie oor die murasie. Daar is mense wat glo dat besoekers uit die buitenste ruim (annunaki) iets daarmee te doen gehad het en die wolf het allerhande goed gehoor van reptiel mense en goeters wat klink soos iets uit die tv reeks Star Gate. Ander het weer gepraat van dat dit dalk 'n plek van aanbidding was or 'n opleidings sentrum vir priesters eeue gelede.
Die wolf het al die teorie geniet en besluit om eerder aan te hou wonder want soms is dit lekker as 'n raaisel 'n raaisel bly, want dit hou mens nederig om te dink daar is wonders in die wêreld wat onverklaarbaar bly.
Toemaar Hanneliese jou Moederskip is oppad om jou terug na jou planeet te vat
Wat die wolf wel kon sien is dat die klippe waarmee die plek gebou was, definitief nie in die area voorkom nie, so donkies, beeste (of 'n ruimteskip lol) moes die klippe na die berg toe gebring het sodat die mense hier kon bou.
ons lieflike toergids gesels met Hanneliese
Ons is net dankbaar vir die mense by die Stone Circle Lodge wat ons die plek gaan wys het en ook vir ons deur hulle museum geneem het. Pragtige mense wat mens ure mee kan praat.
Die Stone Circle Lodge is vol New Age kunswerke en mens kan daar jouself verloor.
As jy by die Lodge se deur uitgaan groet die Oog van Ra jou asof dit sê:"Sien jou weer"
Waterval Boven het baie om mens te gee. Die mense is vriendelik en openminded, die waterval en oer murasie is 'n druppel in die emmer van wat daar is in die prentjie mooi dorpie. Julle moet gaan kyk.
Maar dit was net die eerste plek waar ons wondere gesien het. wag tot julle hoor van die Steen Sirkels wat ons raak geloop het op ons volgende bestemming… en die Steen Sirkels is dalk ouer as Stone Henge! Maar dis 'n storie vir 'n volgende dag.
Hier is 'n ou blog artikel oor die Annunaki vir die wat meer wil weet: http://bit.ly/Annunaki_and_the_12
Alle fotos is die kopiereg eiendom van hanneliese Bredell en Allen Simpson
Annunaki, Easter Island, Oer Murasies, Pelgrimstog, Stone Henge, tydmasjien
14 thoughts on "Pelgrims Tog Deel 5.5 (Steen)kringe in 'n bos"
Julie 21, 2015 at 9:17 vm
Die was so lekker om te lees, ek het hom eers op fb gelees. baie intresant wolfie. 🙂
Julie 21, 2015 at 9:42 vm
Julie 21, 2015 at 1:57 nm
Nou wonder ek ook, Watter bome kon dit wees?
Ek lees nou 'n boek van Chanette Paul, Meetsnoer. Die boek gaan oor 'n plaaseienaar wat baie jare gelede geweier het om sy stukkie woudplaas aan die ontwikkelaars wat dennebome wou plant, te verkoop, so daar, tussen baie groot dennebome, staan die stukkie antieke woud. 🙂
Julie 21, 2015 at 2:01 nm
Dit klink na 'n lekker boek om te lees!
Ek is mal oor Mpumalanga se woude want ek het daar groot geword as kind vir 'n klein tydjie in my lewe, maar ek wonder hoe dit gelyk het voor ons woude geplant het.
Ja, ek lief my dennewoude 'n Wolf is mos 'n woud kind:)
Julie 21, 2015 at 2:16 nm
Die boek is eeel van 'n reeks speurverhale. Elkeen eintlik op sy eie, tog skakel hul by mekaar in. Daars groot geknoeiery omdat daar een oerboom staan.
Julie 21, 2015 at 2:19 nm
Interesant! Ek moet Chanette op my leeslys sit!
Julie 21, 2015 at 2:20 nm
Ek geniet haar regtig baie. Kyk bietjie op haar blog van watter boeke jy sal hou. Chanettepaul.wordpress.com dink ek.
Julie 21, 2015 at 2:21 nm
Dankie vir die skakel, Toortsie!
Julie 21, 2015 at 4:48 nm
Wow as mens kyk na van die klippe waar jy by die gat staan, is dit 'n wonder hulle val nie uit nie!! Dis met presisie opmekaar gestapel!!! Amazing!!!!
Ek hou van wat jy sê dat jy wonder wat toentertyd deur die venster gesien kon word en ja dit IS lekker om net daaroor te bly wonder….
Wonder darm hoe vêr die klippe, deur wat ookal gekarwei is, tot by hulle laaste rusplek… dit is tog hulle laaste rusplek.
Sooo lekker om te lees Wolfie en weer als te 'oorleef' wat ons beleef het, baie dankie 🙂
Julie 21, 2015 at 9:36 nm
Lekker as jy saamlees en dinge kan onthou wat ek nie genoem het nie, dan herleef ons saam alles weer 🙂
Julie 21, 2015 at 9:47 nm
Julie 21, 2015 at 4:59 nm
Wolfie se vertelling van die Stone Circles naby Waterval Boven, waar vele vrae in die lug bly hang en elkeen wat daar besoek aflê, stap met bespiegelinge daar rond. Met al die hedendaagse tegnologie kan bouwerk nie eens naastenby kers vashou by eeue terug se bou tegnieke nie.
Julie 23, 2015 at 1:48 nm
Dankie vir hierdie! Ek stem saam,die raaisel moet net 'n raaisel bly…dit maak dit meer geheimsinnig en interessant.